એવામાં સવાલ ઉઠી રહ્યો છે કે રાવણની મુક્તિ મજબુરી છે કે મત્ત માટે જરૂરી હતી. શું 2019માં યૂપીમાં યોગીનો રાવણ દાંવ છે. સું ભાજપ રાવણ કાર્ડથી બુઆ- બબુઆ (માયાવતી-અખિલેશ)ને જવાબ આપવાની તૈયારી કરી રહ્યું છે. શું મહાગઠબંધનની સામે લડવા માટે રાવણની મદદ લેવાઇ રહી છે. આ તમામ બાબતો એવા સવાલો પેદા કરી રહ્યા છે, બીજી તરફ યુપીના કોંગ્રેસ પ્રવક્તાએ ક્હ્યું કે, ચંદ્રશેખર પરના કેસ પાછા ખેંચવાનાં પ્રયાસો કરાઇ રહ્યા છે. ચંદ્રશેખર જનતાનાં દબાણમાં મુક્ત થયો છે. સરકારે તેને મુક્ત નથી કર્યો. આ અંગે યુપી ભાજપના પ્રવક્તા ચંદ્ર મોહનનું કહેવું છે કે વિપક્ષી પાર્ટીઓ ચંદ્રશેખરની ધરપકડથી પણ પરેશાન હતી અને હવે તેને મુક્ત કરવામાં આવ્યો તો પણ પરેશાન છે.